08-09-2015

‘Čuvari prostora’



Utorkom predstavljamo fotografske autorske projekte, foto eseje ili serije fotografija

Danas vam predstavljamo seriju fotografija Vladimira Končara naslovljenu “Čuvari prostora”

O seriji:

Oni su široki, mali, apstraktni, kratki i tihi, istovremeno bojaju i osvajaju. Svuda su oko nas, no u svakodnevnici ih ne primjećujemo. To su Čuvari prostora koji ranim jutrom opsjedaju prirodu odmora. Prirodu u kojoj svatko treba da nađe svoje tiho nenametljivo mjesto. Frustraciju zauzetog mjesta na trenutak mijenjamo za prizore apstraktnih kompozicija i boja, čekajući pritom prvom smjenom turista tiho oslobađanje od Čuvara prostora.

O autoru:

Vladimir Končar je multidisciplinarni vizualni umjetnik. Studirao je dizajn na grafičkom fakultetu u Zagrebu. Jedan je od osnivača multimedijalnog dizajn studija Revolucija gdje od 2003. osim što dizajnira, radi i kao kao kreativni i umjetnički diktator. U suradnji s tvrtkom Muze, Studiom Cuculić i Studiom Klinika oformljuje Kreativni klaster koji kroz svoje djelovanje radi na interdisplinarnim i multimedijalnim projektima postava muzeja te razvoju suvremenih centara za posjetitelje. Član je HDD-a i ULUPUHA – sekcija multimedije i intermedije. Autor je niza eksperimentalnih filmova s posebnim fokusom na formu plesnog filma. Dosad je izlagao i učestvovao na velikom broju samostalnih i skupnih izložbi u zemlji i inozemstvu. Za svoj rad na području dizajna nagrađivan je nizom nagrada, a radovi su mu objavljeni u različitim renomiranim publikacijama za umjetnost i dizajn. Dok ne stvara trči.

Više o autoru:

koncar.info



Kategorija FOTODROM otvorena je za prijave vaših fotografskih serija, projekata i radova, koje primamo na naš mail [email protected]. Više informacija saznajte klikom na tirkizni prikaz iznad.